Diari Oficial de la Generalitat Valenciana


Sumari del DOGV 6263, del 10-05-2010 (2010/4842)

RESOLUCIÓ d'1 de març de 2010, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/66/20 kV, denominada ST Santa Pola, ubicada al terme municipal de Santa Pola, s'aprova el projecte d'execució i es declara, en concret, la seua utilitat pública, en la part corresponent a les instal·lacions elèctriques de distribució. Expedient ATRCCT/2008/213/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6263

Data del DOGV
:   10-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4842


Data del document
:   01-03-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de març de 2010, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/66/20 kV, denominada ST Santa Pola, ubicada al terme municipal de Santa Pola, s'aprova el projecte d'execució i es declara, en concret, la seua utilitat pública, en la part corresponent a les instal·lacions elèctriques de distribució. Expedient ATRCCT/2008/213/03. [2010/4842]  
Vist l'escrit presentat per Iberdrola Distribución Eléctrica, SAU, domiciliada als efectes de notificacions al carrer Ausó i Monzó, 16, 7ª planta, 03218 Alacant, en data 15 d'octubre de 2008, davant del Servici Territorial d'Energia d'Alacant, en què sol·licita que se li concedisca l'autorització administrativa, l'aprovació del projecte d'execució i declaració, en concret d'utilitat pública, per a l'ampliació de la subestació transformadora de 220/66/20 kV, denominada ST Santa Pola, ubicada en la parcel·la 397 i una part de la 402 del polígon 5 del cadastre de rústica de Santa Pola, a l'altura del km 15,1 de la carretera Alacant-Cartagena, al terme municipal de Santa Pola, província d'Alacant. (ATRCCT/2008/213/03).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 4 d'abril de 2008.  
Vist que consta com a antecedent, la Resolució de 16 de març de 1995, del Servici Territorial d'Indústria i Energia d'Alacant, de la Conselleria d'Indústria, Turisme i Comerç, sobre l'autorització i l'aprovació del projecte d'execució per a l'ampliació i la modificació de la STR Santa Pola de 66/20 kV, així com la seua posada en funcionament en data 4 de juliol de 1995 autoritzada pel mencionat Servici Territorial.  
Vist que figura en l'expedient informe de 21 de juliol de 2008, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, en el qual es determina l'amplitud i el nivell de detall que ha de tindre l'estudi d'impacte ambiental del projecte.  
Vist que la sol·licitud va ser exposada a la corresponent informació pública de conformitat amb la Llei 54/1997, de 27 de novembre, del Sector Elèctric, modificada per la Llei 17/2007, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com en el Decret 32/2006, de 10 de març, del Consell de la Generalitat, pel qual es modifica el Decret 162/90, de 15 d'octubre, pel qual s'aprova el Reglament per a l'execució de la Llei 2/1989, de 3 de març, de la Generalitat d'Impacte Ambiental, per mitjà d'anunci en el Butlletí Oficial de la Província d'Alacant de 12 de maig de 2009 i en el Diari Oficial de la Comunitat Valenciana de 22 de maig de 2009 i en el periòdic Información de 25 de maig de 2009, així com en el tauler d'anuncis de l'Ajuntament de Santa Pola.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que d'acord amb el mencionat Decret 88/2005 es va traslladar a l'Ajuntament de Santa Pola la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de donar la seua conformitat o oposició, i simultàniament es va traslladar al referit Ajuntament i d'acord amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, en què se sol·licita informe sobre l'adaptació del projecte al planejament urbanístic que siga d'aplicació.  
No figura en l'expedient contestació per part del mencionat Ajuntament de Santa Pola a la sol·licitud del Servici Territorial d'Energia d'Alacant.  
Queda constància en l'expedient de la contestació de 9 de desembre de 2009 de l'Ajuntament de Santa Pola al requeriment efectuat per la Conselleria de Medi Ambient, Aigua, Urbanisme i Habitatge, al qual s'acompanya l'informe com a consideració a tindre en compte en l'aprovació del projecte d'execució de la instal·lació elèctrica per a l'ampliació de la ST Santa Pola, i s'indica: a) Que la línia de 220 kV haurà de ser soterrada des de la seua entrada al terme municipal de Santa Pola i procedent de Saladas (Torrellano). b) Que en el supòsit de variació de l'accés amb la carretera N-332 hauran d'aportar la corresponent autorització i c) Que serà necessària la corresponent llicència d'execució i totes les altres que siguen necessàries per les característiques de la instal·lació.  
Vist que d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si procedia, les condicions oportunes, concretament al següent:  
- Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge, i s'ha remés informe favorable sobre la compatibilitat urbanística i territorial, i s'indica que la parcel·la on pretén dur-se a terme l'ampliació de la instal·lació no es troba afectada per cap Pla d'Acció Territorial que se li aplique i tampoc afecta cap espai protegit per raons mediambientals.  
El mencionat informe va ser remés a l'empresa sol·licitant i acceptat per esta.  
Vist l'informe tècnic favorable emés pel Servici Territorial d'Energia d'Alacant i remissió de l'expedient.  
Atés que amb data 1 d'octubre de 2009 la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, va formular Declaració d'Impacte Ambiental, i va estimar acceptable només als efectes ambientals el projecte d'ampliació de la subestació transformadora 220/66/20 kV denominada ST Santa Pola, segons el que preveu el projecte, l'estudi d'impacte ambiental i la resta de documentació que es troba en l'expedient i amb les condicions que s'arrepleguen en la part dispositiva d'esta resolució.  
Atés que, d'acord amb la documentació que es troba en l'expedient, l'ampliació sol·licitada s'executarà en els terrenys ocupats per les instal·lacions actuals de la ST Santa Pola, ubicada en la parcel·la 397 i una part de la 402 del polígon 5 del cadastre de rústica de Santa Pola, a l'altura del km 15,1 de la carretera Alacant-Cartagena, al terme municipal de Santa Pola, província d'Alacant.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que d'acord amb el projecte presentat, la finalitat de l'ampliació sol·licitada és la cobertura de la demanda elèctrica existent, corresponent a l'augment vegetatiu de consums i les previsions de nous subministraments per actuacions residencials en esta zona i el seu entorn, i així poder garantir en el mitjà termini i llarg termini, la continuïtat i la qualitat del servici elèctric.  
Vist que el projecte presentat té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que la sol·licitud i documentació adjunta reunix una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Atorgar a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/66/20 kV denominada ST Santa Pola, ubicada en la parcel·la 397 i una part de la 402 del polígon 5 del cadastre de rústica de Santa Pola, a l'altura del km 15,1 de la carretera Alacant-Cartagena, al terme municipal de Santa Pola, província d'Alacant, en la part corresponent a les instal·lacions elèctriques de distribució i les característiques principals de les quals són:  
- Sistema elèctric de 66 kV (exterior):  
Modificació de l'actual sistema de 66 kV per a convertir-lo en un esquema de simple barra partida tipus exterior, que està compost per tres posicions: Dos posicions de línia i una posició de transformador.  
- Sistema elèctric de 20 kV:  
Es reemplaça l'actual sistema de 20 kV per a convertir-lo en un esquema de doble barra tipus interior, en cel·les d'aïllament en hexafluorur de sofre (SF6), i està compost per cinquanta-dos posicions que són les següents:   
Trenta posicions de línia (deu futures sense equipar); tres posicions de transformador (una futura sense equipar); dos posicions de servicis auxiliars; tres posicions de bateria de condensadors (una futura sense equipar): tres posicions de mesura (una futura sense equipar); tres cel·les d'enllaç de barres (una futura sense equipar); quatre cel·les d'unió de barres amb cable (una futura sense equipar) i quatre cel·les de partició de barres amb cable (una futura sense equipar).  
- Transformació:  
· Dos transformadors de potència (T1 i T2) trifàsics en bany d'oli de relació de transformació 220 /20 kV, amb potència de 50 MVA, cada un.  
· Un transformador de potència (T4) trifàsic en bany d'oli de relació de transformació 220/66 kV amb potència de 125 MVA.  
· Dos reactàncies de presa de terra de 500 A, 30 seg.  
· Dos noves bateries de condensadors en 20 kV de 10.8 MVAr.  
· Dos nous transformadors de servicis auxiliars de 250 KVA de potència cada un i relació 20.000/344-636 P.  
· Previsió per a la futura instal·lació d'un transformador 220/20 kV de 50 MVA de potència (T3).  
- Un edifici prefabricat de formigó armat on s'ubicarà el sistema elèctric de 20 kV i l'equipament de control, protecció, comunicació i alimentació en baixa tensió. El sistema elèctric de 66 kV, és del tipus intempèrie.  
- Pressupost total: 4.908.007,89 euros.  
Segon  
Aprovar el projecte d'execució per a l'ampliació de la subestació citada en el punt primer d'esta resolució, firmat per tècnic competent i visat pel col·legi oficial corresponent en data 4 d'abril de 2008.  
Esta resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
d) El termini previst per a l'execució de les instal·lacions és de vint mesos comptadors a partir de l'ocupació real de les finques afectades. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
e) El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
f) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
g) Condicions d'orde mediambiental arreplegades en la Declaració d'Impacte Ambiental d'1 d'octubre de 2009.  
1. Durant les obres, es tindran en compte les previsions en matèria de prevenció d'incendis forestals contingudes en el Decret 7/2004, de 23 de gener.  
2. L'aparició de jaciments arqueològics o paleontològics durant les obres, determinarà l'obligació de suspendre els treballs, delimitar el perímetre d'afectació i notificar-ho immediatament a la Conselleria de Cultura i Esport.  
3. Les operacions de maneig del gas SF6, es realitzaran per mitjà d'equips que impedisquen l'emissió lliure del gas a l'atmosfera.  
4. A la posada en marxa de la instal·lació, es realitzarà una auditoria acústica a l'efecte de comprovar que no es transmeten a l'entorn de la parcel·la nivells sonors superiors als establits en la legislació en matèria de contaminació acústica, i s'incorporaran els resultats al Programa de Vigilància Ambiental.  
5. Les emissions de camps electromagnètics derivades del funcionament de la subestació transformadora es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.  
6. Les accions incloses en el Programa de Vigilància Ambiental, així com l'adopció de les condicions exposades, hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
Relació dels béns i dels drets afectats per l'ampliació de la ST Santa Pola  
  
\* \* \* \* \*  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.   
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 1 de març de 2010.- El director general d'Energia: Antonio Cejalvo Lapeña.  
Relación de bienes y derechos afectados por la ampliación de la ST Santa Pola  
